CELEX: 62007CA0256
Language: et
Date: 2009-03-19 00:00:00
Title: Kohtuasi C-256/07: Euroopa Kohtu (teine koda) 19. märtsi 2009 . aasta otsus (Finanzgericht Düsseldorfi (Saksamaa) eelotsusetaotlus) — Mitsui & Co. Deutschland GmbH versus Hauptzollamt Düsseldorf (Ühenduse tolliseadustik — Tollimaksude tagastamine — Artikli 29 lõige 1 ja lõike 3 punkt a — Tolliväärtus — Määrus (EMÜ) nr 2454/93 — Artikli 145 lõiked 2 ja 3 — Müüja poolt müügilepingujärgse garantiikohustuse alusel tehtud maksete arvestamine tolliväärtuse määramisel — Ajaline kohaldamine — Materiaalõigusnormid — Menetlusnormid — Õigusnormi tagasiulatuv jõud — Kehtivus)

16.5.2009   
            
            
               ET
            
            
               Euroopa Liidu Teataja
            
            
               C 113/5
            
         Euroopa Kohtu (teine koda) 19. märtsi 2009. aasta otsus (Finanzgericht Düsseldorfi (Saksamaa) eelotsusetaotlus) — Mitsui & Co. Deutschland GmbH versus Hauptzollamt Düsseldorf
   (Kohtuasi C-256/07) (1)
   
   (Ühenduse tolliseadustik - Tollimaksude tagastamine - Artikli 29 lõige 1 ja lõike 3 punkt a - Tolliväärtus - Määrus (EMÜ) nr 2454/93 - Artikli 145 lõiked 2 ja 3 - Müüja poolt müügilepingujärgse garantiikohustuse alusel tehtud maksete arvestamine tolliväärtuse määramisel - Ajaline kohaldamine - Materiaalõigusnormid - Menetlusnormid - Õigusnormi tagasiulatuv jõud - Kehtivus)
   2009/C 113/08
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Düsseldorf
   
      Põhikohtuasja pooled
   
   
      Kaebaja: Mitsui & Co. Deutschland GmbH
   
      Vastustaja: Hauptzollamt Düsseldorf
   
      Kohtuasja ese
   
   Eelotsusetaotlus — Finanzgericht Düsseldorf — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 29 lõike 1 ja lõike 3 punkti a ning komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 516), ja mida on muudetud komisjoni 11. märtsi 2002. aasta määrusega (EÜ) nr 444/2002 (EÜT L 68, lk 11; ELT eriväljaanne 02/12, lk 209), artikli 145 lõigete 2 ja 3 tõlgendamine — Nimetatud sätete kehtivus, kui neid kohaldatakse tagasiulatuvalt importidele, mille tollideklaratsioon võeti vastu enne komisjoni määruse (EÜ) nr 444/2002 jõustumist — Müügilepingus ette nähtud garantiikohustuse täitmisel müüja poolt makstud summade arvestamine importkaupade tolliväärtuse määramisel, kui neid summasid maksti selleks, et hüvitada ostjale garantiiga seotud kulud, mida viimane pidi tasuma enda klientidele põhjusel, et kaubad olid defektsed
   
      Resolutiivosa
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikli 29 lõiget 1 ja lõike 3 punkti a ning komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele nr 2913/92, mida on muudetud komisjoni 11. märtsi 2002. aasta määrusega (EÜ) nr 444/2002) artikli 145 lõiget 2 tuleb tõlgendada selliselt, et kui pärast kaupade vabasse ringlusesse lubamist ilmneb, et kaubad olid defektsed ja tõendatakse, et defektsus esines juba enne vabasse ringlusse lubamist ning see kuulub hiljem lepingujärgse garantiikohustuse alusel müüja-tootja poolt ostjale hüvitamisele, kusjuures aluseks võetakse ostjale tema turustajate poolt esitatud parandusarved, võib nende hüvitistega kaasneda nende kaupade tehinguväärtuse vähenemine ja seega ka nende kaupade müüja-tootja ning ostja vahel algselt kokku lepitud hinna alusel deklareeritud tolliväärtuse vähenemine.
            
         
               2.
            
            
               Määrusega nr 444/2002 muudetud määruse nr 2454/93 artikli 145 lõikeid 2 ja 3 ei saa kohaldada impordi suhtes, mille tollideklaratsioon aktsepteeriti enne 19. märtsi 2002.
            
         
      (1)  ELT C 183, 4.8.2007.